Projekts

LATVIJAS REPUBLIKAS MINISTRU KABINETS

20\_\_.gada \_\_\_\_\_\_\_\_\_\_\_\_\_\_\_ Noteikumi Nr.

Rīgā (prot. Nr. .§)

**Kārtība, kādā Izložu un azartspēļu uzraudzības inspekcija sagatavo un nosūta lēmumu par piekļuves ierobežošanu Latvijā nelicencētu interaktīvo azartspēļu organizētāju interneta mājaslapām**

Izdoti saskaņā ar [Elektronisko sakaru likuma](https://likumi.lv/ta/id/96611-elektronisko-sakaru-likums)

109. [panta](https://likumi.lv/ta/id/96611-elektronisko-sakaru-likums#p19) astoto daļu

1. Noteikumi nosaka kārtību, kādā Izložu un azartspēļu uzraudzības inspekcija (turpmāk – inspekcija) sagatavo un nosūta augstākā līmeņa domēna ".lv" reģistra turētājam un elektronisko sakaru komersantam lēmumu par to, ka ierobežojama piekļuve Latvijā nelicencēta interaktīvo azartspēļu organizētāja interneta mājaslapai, kā arī lēmumā ietveramā pieprasījuma formu, lēmuma nosūtīšanas veidu, izpildes veidu un darbības termiņu.

2. Inspekcijas amatpersona normatīvajos aktos noteiktajā kārtībā sagatavo attiecīgu lēmumprojektu, ja ierobežojama piekļuve Latvijā nelicencēta interaktīvo azartspēļu organizētāju interneta mājaslapai. Pēc lēmuma pieņemšanas inspekcija ne retāk kā reizi ceturksnī augstākā līmeņa domēna ".lv" reģistra turētājam un elektronisko sakaru komersantam elektroniski nosūta ar drošu elektronisko parakstu parakstītu pieprasījumu ([pielikums](https://likumi.lv/ta/id/266884#piel0)), pievienojot lēmuma kopiju.

3. Elektronisko sakaru komersanti piecu darbdienu laikā pēc inspekcijas pieprasījuma saņemšanas nodrošina piekļuves ierobežošanu (bloķēšanu) Latvijā nelicencēto interaktīvo azartspēļu organizētāju mājaslapām.

4. Augstākā līmeņa domēna ".lv" reģistra turētājs piecu darbdienu laikā pēc inspekcijas pieprasījuma saņemšanas nodrošina konkrēta domēna reģistrācijas "lv" zonā pārtraukšanu.

5. Elektronisko sakaru komersants nodrošina piekļuves ierobežošanu (bloķēšanu) Latvijā nelicencēto interaktīvo azartspēļu organizētāju mājaslapām līdz dienai, kad saņem inspekcijas lēmumu par ierobežošanas (bloķēšanas) atcelšanu. Piecu darbdienu laikā pēc tam, kad saņemts inspekcijas lēmums par ierobežošanas (bloķēšanas) atcelšanu, elektronisko sakaru komersants atjauno piekļuvi interaktīvo azartspēļu organizētāju mājaslapai.

6. Atzīt par spēku zaudējušiem Ministru kabineta 2014. gada 9.jūnija noteikumus Nr. 291 „Kārtība, kādā Izložu un azartspēļu uzraudzības inspekcija sagatavo un nosūta lēmumu par piekļuves ierobežošanu Latvijā nelicencētu interaktīvo azartspēļu organizētāju interneta mājaslapām.” (Latvijas Vēstnesis, 2014, 115.nr.).

Ministru prezidents A.K.Kariņš

Satiksmes ministrs T.Linkaits

Iesniedzējs: satiksmes ministrs T.Linkaits

Vīza: valsts sekretāre I.Stepanova